**ТЕХНИЧЕСКА СПЕЦИФИКАЦИЯ**

**по обособена позиция 3**

За Открита процедура за сключване на рамкови споразумения на Централния орган за покупки с предмет:„**Доставка на автомобилно гориво чрез карти за безналично плащане, смазочни материали за автомобили и автокозметика”**

**Обособена позиция 3: „****Доставка на природен газ – метан за автомобили на територията на град София чрез карти за безналично плащане“.**

Прогнозна стойност 100 000 лв. без ДДС.

**1.1.Предмет:** Обособената позиция обхваща:доставки на природен газ – метан за автомобили. CPV: 24321111 Метан.

**1.2.Качество на предлаганите горива:** Участниците в процедурата представящи оферта по обособена позиция 3 следва да декларират че обектите метанстанции, на които ще предлагат компресирания природен газ –метан отговарят на действащата в страната нормативна уредба. (Наредба № 6 за технически правила и нормативи за проектиране, изграждане и ползване на обектите и съоръженията за пренос, съхранение, разпределени е и доставка на природен газ).

**1.3.Количество.** Конкретните количества ще се определят при провеждане на малките състезателни процедури в зависимост от нуждите на отделните администрации и в рамките на утвърдените им бюджети.

**1.4. Цена.** Цените на доставените горива ще бъдат съгласно сключения със съответния индивидуален възложител договор, въз основа ценова оферта подадена в процедурата по цл.82, ал.3 от ЗОП, с представена отстъпка в процент от цената на горивото в деня на зареждане на обект на изпълнителя.

**1.5.****Търговски обекти (метанстанции)**

Доставките на метан по обособена позиция 3 ще се извършват в търговските обекти на участниците, разположени на територията на гр. София. Участниците следва да разполагат с поне две метанстанции на територията на гр. София.

Обектите (метанстанциите) на участниците трябва да са включени към система за безналично картово разплащане чрез електронни карти и регистриране на заредените количества. Участникът трябва да представи Декларация-списък с метанстанции за доказване на териториално покритие в съответствие с Образец № 2б от документацията за участие в процедурата.

**1.6 Елект****ронни карти**

Електронните карти следва да бъдат издавани безвъзмездно, като възложителите не заплащат месечни такси за обслужване на картите и такси за транзакции и покупки. Изпълнителят следва да предвиди и да съобрази тези условия в ценовото си предложение.

Възложителят ще предостави на изпълнителя, с когото е сключил договор за доставка на горива, списък на автомобилите с право да зареждат, с посочени регистрационните им номера, марка и модел на МПС, вид гориво и всяка друга информация, необходима за издаването на електронна карта на всяко МПС.

**1****.7. Място за изпълнение**

Местата на изпълнение на доставките по рамковото споразумение са на територията на гр. София в търговските обекти на потенциалните изпълнители и конкретизирани в договорите, сключени въз основа на рамковото споразумение между индивидуалните възложители и изпълнителите на съответните договори.